|  |  |  |
| --- | --- | --- |
|  | Nova pot 9  1351 Brezovica  01 36 51 233  www.vrtci-brezovica.si |  |

**NAZIV AKTIVNOSTI: ZGODBICA O VELIKONOČNEM ZAJČKU**

|  |  |
| --- | --- |
| **področje aktivnosti po kurikulumu** | Matematika in narava |
| **starost otrok** | 3-6 let |
| **strokovni delavki** | Barbara Založnik in Nataša Tehovnik |
| **namen aktivnosti** | Namen aktivnosti je, da ne hodimo v trgovino po barve za pirhe-#OstaniDoma, narava in shramba nam ponuja veliko barv. |
| **potreben material** | Zgodbica o velikonočnem zajčku  Ko je ura ravno odbila dvanajst, je zajček Velko, srednji od treh bratov, vstal od mize, na kateri ni ostala niti drobtinica korenčka. Ja, privoščil si je obilno malico. Pogledal je skozi okno in videl drobne kapljice, ki so drsele po oknu. Oblekel je svoj prekrasen rdeč dežni plašč, si nadel modro čepico, obul zelene dežne škornje in stopil ven. Ko je že skoraj odprl svoj nov rumen dežnik, se mu je pred očmi pričel prikazovati napis, ki se v zadnjih dneh pogosto pojavlja #OstaniDoma. » Hmmmm? Če tako pravijo, bom ostal doma. Vendar kje bom kupil barvo za pirhe? »  Odšel je do svoje hišice na drevesu, se ulegel in zaspal. Sanjal je…pomlad se prebuja, travnik je poln pisanih cvetlic, čebelice že pridno letajo iz cveta na cvet, po travnikih že rastejo zelišča, shramba je polna dobrot,…Velko, narava ti ponuja veliko različnih barv, ki jih lahko porabiš za barvanje pirhov….  »Velko, Velko zbudi se!« sta ga budila bratca Nočko in Svitko. » Tako lepe sanje sem sanjal. Nekdo v sanjah mi je povedal, da lahko barve za pirhe dobimo tudi v naravi in naši shrambi! Pojdimo brata , vzemimo košarice in gremo novim dogodivščinam naproti.  Napisala: Barbara Založnik |
| **opis aktivnosti**  **(navodilo za aktivnosti)** | -ROZA BARVA PIRHOV: jajca skuhamo v razredčeni tekočini vložene rdeče pese,  -VIJOLIČNA BARVA: jajca kuhamo v enaki količini vode in ribezovega soka, lahko jih obarvamo tudi s sokom rdečega zelja,  - RJAVA BARVA: kuhamo v vodi s čebulnimi olupki ali še vroča namočimo v močno črno kavo, v katero smo kanili nekaj kisa,  -SIVA BARVA: v vodo, v kateri kuhamo jajca, dodamo strto hrastovo lubje,  -RDEČA BARVA: že kuhana jajca namočimo v teran ali jih v njem kuhamo, lahko jih tudi kuhamo v olupkih rdeče čebule,  -ZELENA BARVA: skuhamo koprive, regrat, špinačo in zeleni čaj, nato vse skupaj zmiksamo, precedimo in v tekočini kuhamo jajca,  -MODRA BARVA: kuhana jajca namočimo v borovničev sok ali v sok temnega grozdja,  -RUMENA BARVA: v vodi skuhamo ognjičeve cvetove, dodamo malo kisa in soli, nato v tej vodi skuhamo jajca, lahko dodamo tudi kurkumo ali žafranko,  -ORANŽNA BARVA PIRHOV: jajca kuhamo v vodi, v katero smo dodali nekaj žlic rdeče paprike, lahko dodamo tudi korenčkov sok. |
| **morebitne fotografije dejavnosti iz interneta (navedite še vir)** | Članek s spleta: Kako na naraven način pobarvati pirhe |
| **Misel, komentar vzgojiteljice** | #OstaniDoma |